Bolesť
Dobrý deň, mala by som jednu otázku. Pociťujem veľmi pálivú bolesť krížov a zadku, tá bolesť je najsilnejšia večer, keď dlho sedím taktiež ma bolí, bolesť však nevyžaruje do nohy, napriek tomu môže to byť ichias?
Momentálne užívam Milgammu N, Sirdalud plus krém Dolgit. Ďakujem Vám!
Dobrý deň,
Ďakujeme za vašu otázku. Mrzí nás Váš aktuálny zdravotný stav. Žiaľ v našej kompetencii nie je určiť príčinu vašich ťažkostí, prípadne či sú prejavom zápalu sedacieho svalu, ischiasu. Pre toto ochorenia je typická bolesť v oblasti chrbta, ktorá sa zväčša šíri aj na dolné končatiny. Nie je to však podmienkou. Rovnako však uvedené ťažkosti môžu byť prejavom aj iného ochorenia pohybového aparátu.
V prípade akútnych problémov sa odporúča liek Milgamma N užívať v dávke 3-4x denne 1 kapsula až do ustúpenia bolestí. Po zlepšení je postačujúce užívať 1-2 kapsuly denne dlhodobo, minimálne však 1 mesiac.
Ak aktuálne nastavená liečba nepriniesla zlepšenie zdravotného stavu, je potrebné sa opakovane obrátiť na lekára.
Prajem skorú úľavu od ťažkostí.
S pozdravom
Mgr. Tamara Jakúbeková